**Драги ученици,**

**Оваа задача ви влегува во писмениот дел од оценката. Истата треба да се изработи ракописно во вашите тетратки по македонски јазик и литература. Домашната задача испратете ја на следниот e-mail:** **endzekova@gmail.com** **најдоцна до 5.06.2020 година (петок).**

**проф. Соња Енџекова – Сопотска**

**ПИСМЕНА РАБОТА ПО МАКЕДОНСКИ ЈАЗИК И ЛИТЕРАТУРА**

При пишувањето, треба да се направи избор на ЕДНА од овие теми:

1. **МОЈАТА СОБА – ОГЛЕДАЛО НА МОЈАТА ДУША**
2. **СПОМЕНИТЕ СЕ НАЈГОЛЕМОТО БОГАТСТВО НА ЧОВЕКОТ**
3. **БОРБАТА МЕЃУ ЛАГАТА И ВИСТИНАТА Е ВИСТИНСКИ ПРЕДИЗВИК ЗА СОВРЕМЕНИОТ ЧОВЕК**

Есејот треба да биде составен од 250-350 зборови

Структура на есејот:

Во **воведот** треба да се опфати темата, во зависност од примерите што ќе бидат искористени во главниот дел. Треба да се даде осврт и на нивната поврзаност, доколку примерите се и од минатото и современоста. Во воведот секогаш треба, на извесен начин, да го најавите она за коешто ќе зборувате во главниот дел, односно воведот треба да ви биде поврзан со насловот.

**Главниот дел** треба да се состои од најмалку два аргумента што ќе ги поддржите со одрдени лични примери од вашиот секојдневен живот.

**Завршен дел** е вашето лично согледување каде што можете да дадете заклучок за одредената тема или пак, да оставите порака од она што сте го изложиле.